Odense Adresse-Contoirs Efterretninger, 1831-07-15
Det bidrager ikke lidet til at hæve Pohlakkernes Mod, at Europas Magter mere levende begynde at interessere sig for dem, hvorpaa de blandt andet finde et Beviis deri, at Kongen af Engelland har nævnet dem som en selvstændig Nation i Parlamentstalen. Det var først Talleyrand, som søgde og erholdt sin Regjerings Tilladelse til at indlede en Forhandling om de pohlske Anliggender, paa samme Maade som Londonnerkonferentsen har behandlet den belgiske Sag. Her blev han understøttet af det engelske Kabinet; men da Preussens og Østerrigs Befuldmægtigede ikke i de belgiske Anliggenders Gang vilde see en Opmuntring til at gjentage Forsøget, og den russiske Gesandt selv var Part i Sagen, saa opstod derved en Forening mellem Frankerig og Engelland om at bevirke Freden oprettet. "Selv Keiseren af Rusland - hedder det - synes ikke utilbøielig til Underhandling: med den pohlske Regjering, og i alt Fald er der af Frankerig tilstillet ham en Note, som neppe ganske vil forfeilsin Hensigt. Ungarernes Begeistring for den pohlske Sag, vedvarer; de have erklæret Keiseren, at 100,000 Md. er beredte til at rykke i Marken for at hjelpe deres Brødre, og efterat have faaet et afslaaende Svar, ville de forhandle Sagen paa en Landdag, for at vise, at Ungarer og Pohlakker, ifølge gamle Traktater, ere forbundne til at hjelpe hverandre. Ved Owernickis Ankomst til Presburg var Staden, illumineret, og Damerne bare Knapper af hans Uniform, som Prydelse imellem Brillanter. Ogsaa i Bayern begynder Man at plukke Charpie og gjøre Sammenskud for Pohlakkerne. Derimod har en østerrigsk Officeer med 10 Kavallerister fra Gallicien gjort et Jndfald i Pohlen, bemægtiget sig 2 undvigte Husarer, og fyret paa dem, der satte sig til Modværge. Det pohlske Sendebud Grev Jelskib blev ligeledes holdt tilbage i Østerrig i 4 Maaneder, indtil han undkom, hvilket ogsaa nylig er lykkedes adskillige af Diernicks Officerer, som under Bedækning skulde føres til Mühren. Nationalregjeringen har til den pohlske Hær udstædt en Proklamation af følgende væsentlige Jndhold: "Soldater, Fædrelandet blev ikke skuffet, da det slog sin Lid til Eder Fienden er slaaet tilbage, den pohlske Armees Overvæggrundfæstet, Warschau sikret, Litthauen insurgeret, Wolhynien reiser sig, og Europa begynder at troe, at Pohlen. atter maa vække tillive. Snart ville Magterne bryde deres lange Taushed; men J Soldater, vedbliver at gaae frem paa Eders hæderfulde Bane, vedbliver at vise den samme urokkelige Udholdenhed, den samme Mandstugt, Enighed og Heltemod, da skulle J være uovervindelige. Kun een Seier til, og Pohlen er reddet, vore Brødre i Litthauen befriede, og den Kamp fuldendt, som Kosciusko begyndte, hvori Dombrowski og Poniatowski faldt, og hvis Glød mange Aars Trællestand ikke har kunne udslukke. Ved en i Warschau afholdt Forsamling er der udvalgt Rigsdagsrepræsentanter for Provindserne Podolien og Kiew. Mod Cholera har Generalissimus begjært, at der i Voivodskabet Plock maatte tages Forholdsregler, for at sikre Armeen, hvis den skulde blive ført derhen. Chlopickis Saar ere atter brudte op, saa han endnu en Tid vil blive forhindret i at indtræde i Armeen. Adskillige af de fangne russiske Officerer ere den 29 Juni undkomne fra Egnen af Censtochow. Med Hensyn til det af den pohlske Regjering aabnede Laan paa 60 Mill. Gylden har den russiske Gesandt ladet bekjendtgjøre paa Børsen i Berlin, at hvis det imod Forventning skulde erholde Deeltagere, da vilde det dog aldrig blive erkjendt at Keiseren.